钦定古今图书集成/方舆汇编/边裔典/第045卷 > 奇肱国
## 钦定古今图书集成/方舆汇编/边裔典/第045卷 > 奇肱国

图考

按《山海经海外西经》，“奇肱之国，在一臂国北。其人一
臂三目，有阴有阳，乘文马。有鸟焉，两头赤黄色，在其
旁。”〈按此云三目一臂经原无图今并存之〉

《大荒西经》有人名曰“吴回奇左，是无右臂。”

〈注〉即奇肱也。吴回、祝融弟。亦为火正也。

按《博物志》：“奇肱民善为拭扛，以杀百禽，能为飞车，从
风远行。汤时西风至，吹其车至豫州，汤破其车，不以
视民。十年东风至，乃复作车遣返，而其国去玉门关
四万里。”